wickkiey/tamil-wikipedia-chunked huggingface dataset:
# ராஜாஜி தேசியப் பூங்கா

## புலிகள் காப்பக தகுதி

கர்நாடகாவின் குதிரைமுகம் (Kudremukh) மற்றும் உத்தராகண்டின் ராஜாஜி ஆகிய இரண்டு சரணாலயங்களையும் 2015 ஆம் ஆண்டு ஏப்ரல் 15 ஆம் நாள் புலிகள் காப்பகங்களாக தரம் உயர்த்தப்பட்டு இந்திய அரசின் வனத்துறை அமைச்சகத்தால் அங்கீகரிக்கப்பட்டன. இராஜாஜி தேசியப் பூங்கா உத்தராகண்ட் மாநிலத்தின் இரண்டாவது புலிகள் காப்பகமாகும் .
# ராஜாஜி தேசியப் பூங்கா

## தாவரவளம்

ராஜாஜி தேசியப்பூங்கா சிவாலிக் மலைத்தொடருக்கும் இந்திய கங்கைச் சமவெளிக்கும் இடையில் அமைந்துள்ளது. அகன்ற இலையுதிர் காடுகள், ஆற்றங்கரையோரம் வளரும் மரவகைகள், புல்வெளிகள் மற்றும் ஊசியிலைக் காடுகள் ஆகியவை இந்த பூங்காவில் தாவரங்களின் பரப்பளவை உருவாக்குகின்றன. இங்குள்ள அடர்ந்த வனப்பகுதிகளில் வன உயிரினங்கள் வாழ்கின்றன. வேறுபட்ட இட அமைப்பியலால் பல்வேறு பட்ட விலங்கினங்கள் வசிக்க ஏற்ற வகையில் இப்பூங்கா அமைந்துள்ளது. குரங்குமஞ்சணாறி (Mallotus philippensis), சரக்கொன்றை மரம் (cassia fistula), சாலமரம் (Shorea robusta), பலாசமரம் (Butea monosperma), வெள்ளை மருது (Terminalia arjuna), மூங்கில் (Dendrocalamus strictus),இலவ மரம் (Bombax ceiba), குருவிஞ்சி மரம் (chamaror Ehretia), சந்தன மரம் , நெல்லிமரம் (Phyllanthus emblica) , இலந்தை மரம் (Ziziphus mauritiana) , வில்வம் (Aegle marmelos) உள்ளிட்ட மரவகைகள் இப்பூங்காவில் காணப்படுகின்றன.
# ராஜாஜி தேசியப் பூங்கா

## விலங்குவளம்

இப்பூங்காவில் அடர்ந்த வனங்கள் காணப்படுவதால் அதிக அளவிலான விலங்குகள் வசிப்பதற்கு ஏற்ற சூழல் காணப்படுகிறது.
இப்பூங்கா யானைகள் மற்றும் புலிகள் வாழிடப் பரவலின் இந்தியாவின் வடமேற்கு எல்லையாக அமைந்துள்ளது. இந்தப் பூங்கா ஆசிய யானைகளுக்குப் பெயர் பெற்றது. மேலும் மலை ஆடுகள், வரையாடு போன்று தோற்றமளிக்கும் பாலூட்டி இனங்களும் ஊசியிலைக்காடகளின் மலைச்சரிவுகளில் வசிக்கின்றன.மிகப்பெரிய அளவிலான புள்ளிமான் மந்தைகளும் இங்கு வசிக்கின்றன. சாம்பார் மான், கேளையாடு (barking deer) குள்ள மான்,சிறு கொம்புடைய மான்வகை (nilgai), பன்றி மான், காட்டுப் பன்றிகள் மற்றும் தேனுண்ணுங் கரடி ஆகியவை இந்த காடுகளில் வசிக்கின்றன.புலி மற்றும் சிறுத்தை ஆகிய இரண்டும் இப்பூங்காவின் முக்கியக் கொன்றுண்ணிகளாகும்.சிறுத்தைப் பூனை, காட்டுப் பூனை, புனுகுப்பூனை (civet) மற்றும் மஞ்சள் கீரி போன்றவை மற்ற புலால் உண்ணி விலங்குகளாகும். குள்ளநரி மற்றும் வங்காள நரி போன்ற பாலூட்டிகள், இமயமலை கருப்பு கரடி (இதனை பூங்காவின் உயரமான மலைப்பகுதிகளில் பார்க்க முடியும்) போன்ற பாலூட்டிகளும் காணப்படுகின்றன.
# ராஜாஜி தேசியப் பூங்கா

## விலங்குவளம்

### பூங்காவில் காணப்படும் பிற காட்டு விலங்குகள்

- ஆசிய யானை
- வங்கப் புலி
- சிறுத்தை
- காட்டுப் பூனை
- வரி கழுதைப்புலி
- மலை ஆடு (*Goral*)
- இந்தியக் குழிமுயல் (*Indian hare*)
- தேனுண்ணுங் கரடி (*Sloth bear*)
- இமயமலை கருங்கரடி
- ராஜ நாகம்
- குள்ள நரி
- கேளையாடு (*Barking deer*)
- சாம்பார் மான்
- காட்டுப்பன்றி
- செங்குரங்கு
- மந்தி
- இந்திய முள்ளம்பன்றி
- உடும்பு
- மலைப்பாம்பு
இப்பூங்காவில் 315 க்கும் மேற்பட்ட பறவை இனங்களும் இப்பூங்காவை சுற்றிய பரந்தநிலப்பகுதியில் வாழும் பறவைகள் மற்றும் இடம்பெயர்ந்து இங்கு வரும் பறவைகள் அனைத்தையும் சேர்த்து சுமார் 500 பறவை இனங்கள் இங்கு வசிக்கின்றன.இதில் கழுகுகள், மரங்கொத்தி, மீன்கொத்தி, குக்குறுவான் உள்ளிட்ட பறவையினங்களும் அடங்கும் .
# வார்ப்புரு:பயனர் விவரம்

<div></div>
<div></div>
<div></div>
<div></div>
__NOTOC__
# வார்ப்புரு:பயனர் விவரம்

## Usage

<pre>  
</pre>
The "organization" parameter can also be called as "company".  
The "hover text" parameter is for the little pop-up text that comes up when your mouse hovers over the image.
</noinclude>
# பாஜிராவ்

**பேஷ்வா பாஜிராவ்** (1720 – 1740), மராத்தியப் பேரரசின் மூன்றாம் பேஷ்வா பாலாஜி விஸ்வநாத்தின் மகனும், பேரரசின் நான்காவது பேஷ்வாவும் ஆகும். இவர் தமது 20வது வயதில் தலைமை அமைச்சராகப் பொறுப்பேற்றுக் கொண்டவர். இவர் கண்ட போர்க்களங்களில் எதிலும் தோல்வியை சந்தித்திராதவர்.  
பேஷ்வா பாஜிராவ் காலத்தில், தக்காணத்தின் ஆறு மாகாணங்களில் *சௌத் வரி* மற்றும் *சர்தேஷ்முகி வரி* எனும் நிலவரி வசூலிக்கும் உரிமை முகலாயர்களிடமிருந்து மராத்தியர்கள் பெற்றனர்.
# பாஜிராவ்

## ஊடகங்களில்

பாஜிராவ் வாழ்க்கை வரலாறு, சாதனைகள் குறித்து சனவரி 2007 முதல் இந்தி மொழியில் தொலைக்காட்சித் தொடர் வெளியானது.
# பாஜிராவ்

## இதனையும் காண்க

- பாலாஜி விஸ்வநாத்
- பாலாஜி பாஜி ராவ்
- பேஷ்வா
- மராத்தியப் பேரரசு
- மராத்திய அரச குலங்கள் மற்றும் அரசுகள் பட்டியல்
# விக்கிப்பீடியா:Statistics/weekly/11-Jun-2017
# எர்பர்ட்டு என்றி டவ்

**எர்பர்ட்டு என்றி டவ்** (*Herbert Henry Dow*, 26 பிப்ரவரி 1866 - 15 அக்டோபர் 1930) என்பவர் ஒரு அமெரிக்க வேதியியற்றுறைத் தொழிலதிபர். டவ் கெமிக்கல் கம்பெனி என்னும் பன்னாட்டு வேதியியல் நிறுவனத்தைத் தோற்றுவித்தமைக்குப் பெயர்பெற்றவர். அமெரிக்காவில், ஒகையோ மாநிலத்தில் உள்ள கிளீவ்லாந்து நகரத்தின் கேசு வெசுட்டர்ன் ரிசர்வுப் பல்கலைக்கழகத்தில் படித்துப் பட்டம் பெற்றாவர். பலவித வேதியியல் செயல்முறைகளையும், வேதிச்சேர்மங்களையும், விளைபொருள்களையும் கண்டுபிடித்த பெருமை மிக்கவர். அதோடு ஒரு வெற்றிகரமான தொழிலதிபராகவும் திகழ்ந்தவர்.
# பிரீத் பராரா

**பிரீத் பராரா** (*Preetinder Singh "Preet" Bharara*,பிறப்பு: அக்டோபர் 13 1968) அமெரிக்க வழக்கறிஞர். 2009 முதல் 2017 வரை நியூயார்க்கு தெற்கு மாவட்ட அரசு வழக்கறிஞராகப்பணி புரிந்தார். இவர் இந்திய வம்சாவளியைச் சேர்ந்தவர் ஆவார். பொது வாழ்வில் நிலவும் ஊழல், வால்ஸ்ட்ரீட் குற்றங்கள் போன்ற தீமைகளை எதிர்த்துவெளிப்படையாகச் செயல்பட்டவர். அமெரிக்க முன்னாள் குடியரசு தலைவர் பராக் ஒபாமா இவரை அரசு வழக்கறிஞராக அமர்த்தினார்.
# பிரீத் பராரா

## பிறப்பும் படிப்பும்

சீக்கியத் தந்தைக்கும் இந்து தாய்க்கும் பஞ்சாப் மாநில பிரோஸ்புர்என்னும் ஊரில் பிறந்தார். 1970 இல் இவருடைய பெற்றோர் அமெரிக்காவில் குடியேறினார்கள்.நியூ செர்சியில் வளர்ந்த பிரீத் பராரா ஆர்வர்டு கல்லூரியில் இளங்கலைப் பட்டமும், கொலம்பியா சட்டப் பள்ளியில் படித்து வழக்கறிஞர் பட்டமும் பெற்றார்.
# பிரீத் பராரா

## நீதித்துறைப் பணிகள்

நியுயார்க்கு தென் மாவட்டத்திற்கான அமெரிக்க அரசு வழக்கறிஞர் பொறுப்பை 2009 ஆம் ஆண்டு ஆகஸ்ட் மாதத்தில் ஏற்றுக் கொண்டார். ஆயுதக்கடத்தல், கஞ்சா கடத்தல், பயங்கரவாதச் செயல்கள் ஆகியவற்றைத் தடுக்கவும் கண்டு ஆராயவும் 25 நாடுகளுக்கு அதிகாரிகளை அனுப்ப உத்தரவிட்டார்.  
பங்குச் சந்தைகளில் சட்டத்திற்கு முரணாக உள் வணிகத்தைத் தடுத்து நிறுத்த குற்றம் இழைப்போரைத் தண்டித்தார். சிட்டி பாங்கு, அமெரிக்கன் பாங்கு ஆகியவற்றின் முறையற்ற செயல்களுக்கு விசாரணை நடத்தித் தண்டனைகள் வழங்கினார். தேர்ந்தெடுக்கப்பட்ட செனட்டர்கள் மற்றும் காவல் துறை உயர் அதிகாரிகள் செய்த ஊழல் வழக்குகள் மீது உசாவல் நடத்தி உரிய தண்டனை வழங்கினார்.  
இந்தியத் தூதர் தேவயானி கோபர்கடே சம்பவம் நடந்தபோது சட்டப்படி பிரீத் பராரா நடந்துகொண்டார். மேட் ஆப் போன்சி மற்றும் ஜேபி மார்கண் சேஸ் ஆகிய வழக்குகளும் இவர் காலத்தில் ஏற்பட்டன.
# பிரீத் பராரா

## பதவிப் பறிப்பு

அமெரிக்காவில் புதிய அதிபராக டிரம்ப் தேர்ந்தெடுக்கப்பட்ட பிறகு பல்வேறு பதவிகளுக்குப் புதிய அதிகாரிகளை நியமனம் செய்து வந்தார். இந்நிலையில், பராரா உட்பட முந்தைய அதிபர் பராக் ஒபாமா நிர்வாகத்தால் நியமிக்கப்பட்ட 46 அரசு வழக்கறிஞர்களை உடனடியாகப் பதவி விலக துணை சட்டமா அதிபர் உத்தரவிட்டார். இதற்குப் பராரா மறுப்பு தெரிவித்திருந்தார். இந்நிலையில், பராராவின் பதவி பறிக்கப்பட்டது. அமெரிக்காவில் புதிய அதிபராக டிரம்ப் தேர்ந்தெடுக்கப்பட்ட பிறகு பல்வேறு பதவிகளுக்குப் புதிய அதிகாரிகளை நியமனம் செய்து வந்தார். ஆனாலும், பராரா தொடர்ந்து அந்தப் பதவியில் நீடிக்கலாம் எனக் கூறியிருந்தார். இந்நிலையில் திடீரென அவரது பதவி பறிக்கப்பட்டது.
# அர்-ராத்

**சூரா அர்-ராத்** (*Sūrat ar-Raʻd*, , "இடி") என்பது திருக்குர்ஆன் உடைய 13ஆவது அத்தியாயம் (சூரா) ஆகும்.இது 43வசனங்களைப்பெற்றுள்ளது.இதுமுகத்தத் என்னும் திருக்குர்ஆன்
உடையமுகப்புஎழுத்துக்களைக் கொண்டுள்ளது. இந்த அத்தியாயமானது உண்மையின்சக்திமற்றும் பொய்மையின் பலவீனம் ஆகியவற்றை விளக்குவதை முக்கிய நோக்கமாகக் கொன்டுள்ளது.இது 'இறைவன்ஒருவனே' என்னும்கொள்கை,இறைவனின் செய்தி, இறுதித் தீர்ப்பு நாள், தண்டனைகள் ஆகியவற்றைஉறுதிப்படுத்துவதாகஉள்ளது.
சக்தி மற்றும் நிலைப்புத்தன்மை, பலவீனம் தவறுகள்(எத்தகைய தன்மையுடன் வெளிப்படுத்தியிருந்தாலும் சரி) , மேலும் பொய்யான கவர்ச்சிகரமான மாயைகள் ஆகியவற்றை மையமாகக் கொண்டு இந்த அத்தியாயம் சுழல்கிறது.  
நாம்பொய்மையினால் ஏற்படும் பொய்யான கவர்ச்சிகரமான மாயைகள் ஆகியவற்றால்ஏமாறக்கூடாதுஎன்பதைவலியுறுத்துகிறது.ஏனெனில்நீக்க முடியாத அளவுக்கு பொய்மையானது உலகம் முழுவதும்பிரகாசமானஒளியுடன்பரவிஇருக்கிறது.
# இப்ராகிம் (சூரா)

**சூரா இப்ராகிம்** (*Sūrat Ibrāhīm*, , "இப்றாகீம்") என்பது திருக்குர்ஆன் உடைய 14ஆம் அத்தியாயமாகும். இது 52 வசனங்களைப் பெற்றுள்ளது. இதுமக்கான் சூராஎன்றும் அழைக்கப்படுகிறது.  
ஒரு மனிதனின் மனதில் உள்ளதை இறைவன் மட்டுமே அறிவான். அதாவது மற்றவர்கள் கூறும் வார்த்தைகளை நல்ல எண்ணத்துடனும், நம்பிக்கையுடனும், அப்படியே ஏற்றுக்கொள்ளுங்கள். அதில் உள்ளவற்றை இறைவன் அறிவான்.(14:38)
# இப்ராகிம் (சூரா)

## பெயர்

இந்த அத்தியாயத்தின் பெயர் அரபி மொழியில் ஸூரா இப்ராகிம் எனவும் ஆங்கிலத்தில் ஆபிரகாம் அத்தியாயம் எனவும் அழைக்கப்படுகிறது. இந்த அத்தியாயத்தில் ஆபிரகாம் பற்றி கூறப்பட்டுள்ளதால் ஸூரா இப்ராகிம் எனப் பெயரிடப்பட்டுள்ளது.
# குருதிப்புனல் (புதினம்)

**குருதிப்புனல்** (*Kuruthipunal*) என்பது இந்திரா பார்த்தசாரதியால் எழுதப்பட்ட ஒரு தமிழ்ப் புதின நூலாகும். 1968 இல் தஞ்சாவூர் மாவட்டத்தில் இடம்பெற்ற கீழ்வெண்மணிப் படுகொலைகளை மையமாகக் கொண்ட ஒரு புரட்சிப் புதினம் ஆகும். இப்புதினத்திற்கு 1977 ஆம் ஆண்டு சாகித்திய அகாதமி விருது வழங்கப்பட்டது. இப்புதினத்தின் ஊக்கத்தினால் கண் சிவந்தால் மண் சிவக்கும் என்ற தமிழ்த் திரைப்படம் வெளியானது. இத்திரைப்படத்திற்கு 1983 ம் ஆண்டு சிறந்த அறிமுக இயக்குனரின் முதல் திரைப்படத்திற்கான இந்திராகாந்தி விருது வழங்கப்பட்டது. இப்புதினம் ஆங்கிலம், இந்தி, வங்காளம், ஒாியா, குஜராத்தி, மலையாளம் போன்ற பன்மொழிகளில் மொழிப்பெயா்க்கப்பட்டது.
# மலைப்பாறை (திருக்குர்ஆன்)

**ஸூரா அல்-ஹிஜ்ர்** (*Sūrat al-Ḥijr*, , "மலைப்பாறை") இது திருக்குர்ஆன் உடைய 15ஆவது அத்தியாயம் ஆகும். இதில் மொத்தம் 99 வசனங்கள் உள்ளன.
# மலைப்பாறை (திருக்குர்ஆன்)

## வரலாறு

இது முகம்மது நபிஅவர்கள் மெக்காவில் தங்கியிருந்த இறுதி ஆண்டில் 12ஆவது அத்தியாயம் இறைவனிடமிருந்து பெறப்பட்டதாக நம்பப்படுகிறது.இதுஇறைவனால்ஆரம்ப காலத்தில் அருளப்பெற்றஅத்தியாயம் ஆகும். இந்த அத்தியாயம் முகம்மது நபிமெக்காவில் தங்கியிருந்த காலத்தில்அவருக்குமுன்காணாத புதுத் தரிசனம்கிடைத்ததுஉறுதிப்படுகிறது. இதே காலகட்டத்தில் இவருக்கு இசுலாத்தில் கடவுள்என்னும்இறை வாழ்த்துஅதிதியாயமும் இறைவனால் அருளப்பட்டுள்ளது.
# மலைப்பாறை (திருக்குர்ஆன்)

## நம்பிக்கை

இது இறைவனால் அருளப்பெற்ற அத்தியாயமாதலால் இறைவனைத் துதிக்கும் சுருக்கமான ஒலி இயைபு உடைய வசனங்களைக் கொண்டுள்ளது. மேலும் இறைவனால் செயல்திறன் மிக்க ஆற்றலுடையவார்த்தைகளுடன் வெகுவிரைவில்முகம்மது நபி அவர்களுக்குஅருளப்பெற்றது என்பது இஸ்லாமியர்களின் நம்பிக்கையாகும்.
# மலைப்பாறை (திருக்குர்ஆன்)

## தொகுப்பு

1. 1-3 நம்பிக்கையற்றவர்கள் ஒரு நாள் தங்களை முஸ்லிம்களாக மாற விரும்புவார்கள்.
1. 4-5 ஒவ்வொரு தேசத்திற்கும் அதன் கிருபை நாள் உண்டு.
1. 6 காஃபிர்களால் (குரேஷிகள்) பேய் பிடித்ததாக முகமது மீது குற்றம் சாட்டப்பட்டது.
1. 7 ஒரு உண்மையான தீர்க்கதரிசி தேவதூதர்களுடன் வந்திருப்பார் என்று அவிசுவாசிகள் கூறுகிறார்கள்.
1. 8 தேவதூதர்கள் ஆர்வத்தை திருப்திப்படுத்த அனுப்பப்படவில்லை, ஆனால் நியாயத்தீர்ப்பை வழங்குவதற்காக அனுப்பப்படுகிறார்கள்.
1. 9 கடவுள் குர்ஆனை வெளிப்படுத்துபவர் மற்றும் பாதுகாப்பவர்.
1. 10-11 முன்னாள் தீர்க்கதரிசிகள் ஏளனமாக சிரித்தனர்.
1. 12-15 ஏளனம் செய்த குரைஷிகள் நீதி கண்மூடித்தனமானார்கள்.
1. 16-20 தேவன் வானத்திலும் பூமியிலும் தம்முடைய மகிமையை அறிவிக்கிறார்.
1. 21-22 அவர் இயற்கையின் ஒவ்வொரு பகுதியிலும் செயலில் உள்ளார்.
1. 23-25 அவர் வாழ்க்கை, மரணம் மற்றும் நியாயத்தீர்ப்பின் கடவுள்.
1. 26-29 மனிதர்கள் களிமண்ணால் படைக்கப்பட்டதாக கடவுள் கூறுகிறார் - நெருப்பின் ஜின்.
1. 29-33 இப்லீஸ், வானதூதர்களைப் போலல்லாமல், ஆதாமுக்கு ஸஜ்தா செய்ய மறுக்கிறார்.
1. 34-38 அவர் சபிக்கப்பட்டார் மற்றும் தீர்ப்பு வரை ஓய்வு பெற்றார்.
1. 39-40 சாத்தான் மனிதர்களை மயக்கும் தன் நோக்கத்தை கடவுளிடம் கூறுகிறான்.
1. 41-42 தேர்ந்தெடுக்கப்பட்டவர்கள் சாத்தானின் சக்தியிலிருந்து பாதுகாப்பாக உள்ளனர்.
1. 43-44 நரகத்தின் ஏழு வாயில்கள் சாத்தானின் சீடர்களைப் பெறும்.
1. 45-50 உண்மையான விசுவாசிகளுக்கு பரதீஸ் சந்தோஷங்கள் காத்திருக்கின்றன.
1. 51-77 ஆபிரகாம் மற்றும் லோத்தின் மோதலின் கதை.
1. 78-79 நம்பாத மீதியானியர்கள் அழிக்கப்படுகிறார்கள்.
1. 80-81 அல் ஹிஜ்ரின் கேலி செய்யும் மக்கள் தங்கள் தீர்க்கதரிசிகளை அற்புதங்களுடன் நிராகரிக்கிறார்கள்.
1. 82-84 பாறையால் வெட்டப்பட்ட வீடுகள் அவர்களைக் காப்பாற்றத் தவறிவிட்டன.
1. 85-86 வானமும் பூமியும் நீதியில் படைக்கப்பட்டன.
1. 87 ஏழு வசனங்களை (அல்-ஃபாத்திஹா) திரும்பத் திரும்பக் கட்டளையிடவும்.
1. 88-90 முஹம்மது காஃபிர்களின் செழிப்பைக் கருத்தில் கொள்ளவில்லை.
1. 91-93 கடவுளின் எதிரிகள் நிச்சயமாக தண்டிக்கப்படுவார்கள்.
1. 94-96 முஹம்மது தைரியமாக பிரசங்கிக்க கட்டளையிட்டார்.
1. 97-99 மரணம் வரை கடவுளைப் போற்றிப் பணியுமாறு அவர் அறிவுறுத்தப்படுகிறார்.
# அன்றாட வாழ்வின் வரலாறு

**அன்றாட வாழ்வின் வரலாறு** (*Alltagsgeschichte*, *History of everyday life*) என்பது 1980களில் குறிப்பாக செருமானிய வரலாற்றாசிரியர்கள் மத்தியில் அதிகமாக இருந்த அறிவியல் வளர்ச்சியின் ஒரு வடிவமாகும். இது செருமானிய வரலாற்று அறிஞர்களான ஆல்ஃப் லூட்கி, ஆன்சு மெடிக் ஆகியோரால் நிறுவப்பட்டது.  
இந்தச் சொல் இடாய்ச்சு மொழியிலிருந்து வந்தது. "ஆல்ட்டாக்" என்பதன் பொருள் *அன்றாட வாழ்க்கை* என்பதைக் குறிக்கும். இதனால் இது அன்றாட வரலாறு என மொழிபெயர்க்கப்பட்டுள்ளது. ஆல்ட்டாஜெஸ்சிட்டி என்பதன் முழுமையான பொருள், "கீழிருந்து வரலாறு" என்ற பரந்த மார்க்சிய வரலாற்றுப் பள்ளி பகுதியாகக் கருதப்படலாம்.  
ஆல்ட்டாஜெஸ்சிட்டி என்பதன் குறிக்கோள், சமூகத்தில் சாதாரண மக்களின் நாளாந்த அனுபவங்கள் மற்றும் அச்சமூகத்தில் ஏற்படும் பரந்த சமூக, அரசியல் மாற்றங்களுக்கிடையேயான இணைப்புகளைக் கண்டுபிடிப்பதாகும். இதனை மேற்கொள்ள மிகப்பெரும் பரந்த முயற்சி தேவைப்படுவதால், சிறிய அளவிலான வரலாற்றுத் தொடர்புகள் மூலம் இது மேற்கொள்ளப்படலாம். இதனால் இது நுண்வரலாற்றின் ஒரு வடிவமாகிறது.
# அன்றாட வாழ்வின் வரலாறு

## வெளியீடுகள்

- *The History of Everyday Life* by German historian Alf Lüdtke
# நிகழ்வு அமைப்பு

கணிதம் மற்றும் கணினி அறிவியலில், **நிகழ்வு அமைப்பு** (*event structure*) என்பது நிகழ்வுகளின் கணத் தொகுப்பாகும். இவற்றில் சில ஒன்றை நிகழ்த்திய பின் மட்டுமே மற்றொரு நிகழ்வு நிகழ்த்த இயலும் (நிகழ்வுகள் ஒன்றையொன்று சார்ந்தது). சில நிகழ்வுகள் ஒருசேர நிகழ்த்தப்பட முடியாமலும் உள்ளன (ஒன்றையொன்று விலக்கும் நிகழ்வுகள்).
# நிகழ்வு அமைப்பு

## வரையறை

ஒரு நிகழ்வு அமைப்பு என்பது <math>(E,\leq,\#)</math>
- ஒரு கணம் <math>E</math> நிகழ்வுகள்
- <math>E</math> ல் பகுதி வரிசை தொடர்பை இயல்பான சார்ந்திருக்கும் என்கிறோம்
- மீண்டும் திருப்பாத சமச்சீர் தொடர்பை <math>\#</math> முரண்பாடு/பொருந்தாதவைஎன்கிறோம்
இதிலிருந்து
- *முடிவுறு வகை*: ஒவ்வொரு நிகழ்வுகள்<math>e\in E</math>, <math>[e]=\{f\in E|f\leq e\}</math><math>e</math><math>E</math> ல் கணம் e முன்னி, ஒரு முடியுறு
- *மரபு முரண்பாடு : ஒவ்வொரு நிகழ்வுகள் *<math>d,e,f\in E</math>, <math>d\leq e</math> மற்றும் <math>d\# f</math> எனில் <math>e\# f</math>.
# நிகழ்வு அமைப்பு

## மேலும்பார்க்க

- ஈருறுப்ப தொடர்பு
- கணித அமைப்பு
# ஈ. எல். ஆதித்தன்

**ஈ. எல். ஆதித்தன்** (இறப்பு: 12 நவம்பர் 2015) தென்னிந்தியத் தமிழ்த் திரைப்பட நடிகர் ஆவார்.
# ஈ. எல். ஆதித்தன்

## வாழ்க்கைக் குறிப்பு

ஆதித்தனின் இயற்பெயர் மலைப்பெருமாள். இவர் தமிழ்நாடு, காரைக்கால் மாவட்டம், திருமலைராயன்பட்டினத்தைச் சேர்ந்தவர். இவர் கொழும்பு புனித பெனடிக்ட் கல்லூரியில் கல்வி பயின்றவர். பள்ளியில் படிக்கும் போது நாடகங்களில் நடித்து பல பரிசுகளைப் பெற்றிருக்கிறார்.
இவருக்கு சந்திரா, பத்மா என இரண்டு மனைவிகளும், 5 மகன்களும், 4 மகள்களும் உள்ளவர்.  
ஆதித்தன் 1965 ஆம் ஆண்டில் விளக்கேற்றியவள் திரைப்படத்தில் கதாநாயகனாக நடித்தார். தாய்வீட்டு சீதனம் (1975), தாயும் மகளும், தனிப்பிறவி உட்பட பல படங்களில் வில்லன் வேடங்களில் நடித்தார்.
# ஜே-கோடு

நீள்வட்ட வரைவுகளின் எண்ணியல் ஆய்வில், *R* வலயத்தின்மீதான **ஜே-கோடு** *' *j*-line)* என்பது பருநிலை மட்டுகள் திட்டம் ஆகும். இது மட்டுகளின் சிக்கல் சார்ந்த தாகும். இச்சிக்கல், <math>R</math> மேலமைந்த நீள்வட்ட வரைவுகளின் சம உருவியல் வகையினங்கள் அடக்கிய கணத்துக்கு <math>R</math> வலயத்தை அனுப்புவதைச் சார்ந்தமைகிறது. சிக்கலெண்களினால் அமையும் நீள்வட்ட வரைவுகள் சம உருவியலாக அமைதல், அவற்றின் ஜே மாறிலிகளொத்துபோனல் மட்டுமே இயலும். நீள்வட்ட வரைவுகளின் ஜே மாறிலிகளை அளபுருபன்களாக்கும் உயர்நுண்ணறு வெளி <math>\mathbb{A}^1_j</math> பருநிலை மட்டு வெளியை விளைவிக்கும். என்றாலும், இது சம உருவியலான நீள்வட்ட வரைவுகளுடன் இருப்பதால் உயர்நுண் வெளி ஆகவியலாது. ஆனால், இது நீள்வட்ட வரைவுகளின் மட்டு அடுக்கைக் கட்டாயமாகக் கட்டியமைக்கிறது.  
இது, பின்வருமாறு <math>\Gamma(1)</math> எனும் ஒப்புநிலைத் துணைக்குலத்துடன் உறவுடையதாகும்:  
: <math>M([\Gamma(1)]) = \mathrm{Spec}(R[j]) </math>  
இங்கு, <math>j=0</math> என்பது <math>\mathbb{Z}[\zeta_3]</math> ஆல் சிக்கலெண்முறையில் பெருக்கபட்டும் <math>j=1728</math> என்பது <math>\mathbb{Z}[i]</math> ஆல் சிக்கலெண்முறையில் பெருக்கபட்டும் அமையுமாறு, *j*-மாறிலி இயல்பாக்கப்படுகிறது.  
இந்த *j*-கோடு, <math>X_0(1)</math> எனும் 1 இன் மட்டச் செவ்வியல் மட்டு வரைவின் ஆயத்தொலைவுகளைத் தருகிறது; மேலும், இது சிக்கலெண் மட்டு வெளி வீழல்கோடு <math>\mathbb{P}^1_{/\mathbb{C}}</math> என்பதற்குச் சம உருவியலாகவும் அமைகிறது.
# துரை சந்திரசேகரன்

**துரை சந்திரசேகரன்**(*Durai Chandrasekaran*) என்பவர் இந்திய அரசியல்வாதியும் தமிழக சட்டமன்ற உறுப்பினரும் ஆவார். இவர் திராவிட முன்னேற்றக் கழகம் சார்பாக திருவையாறு சட்டமன்றத் தொகுதியில்1989 சட்டமன்றத் தேர்தல், 1996 சட்டமன்றத் தேர்தல், 2006 சட்டமன்றத் தேர்தல், 2016 சட்டமன்றத் தேர்தல் மற்றும் 2021 சட்டமன்றத் தேர்தல் ஆகிய தமிழ்நாடு சட்டமன்ற தேர்தல்களில் போட்டியிட்டுஐந்து முறைவெற்றிபெற்றுள்ளார்.  
துரை சந்திரசேகரன் 1991 சட்டமன்றத் தேர்தலில் தனக்கு எதிராக போட்டியிட்ட அதிமுகவை சார்ந்த பி. கலியபெருமாளிடம் தோல்வியடைந்தார். இதன் பிறகு 2001 சட்டமன்றத் தேர்தலில் மீண்டும் அதிமுக வேட்பாளர்அய்யாறு வாண்டையாரிடம் தோல்வியடைந்தார். 2011 சட்டமன்றத் தேர்தலில் திமுக ஆட்சி மீது மக்களிடையே ஏற்பட்டிருந்த கடுமையான அதிருப்தியால் அத்தேர்தலில் திமுக சார்பில் அன்றைய முதல்வர் மு. கருணாநிதி இவருக்கு போட்டியிட வாய்ப்பளித்தும் போட்டியிடாமல் விலகினார். அதன் பிறகு 2016 சட்டமன்றத் தேர்தல், 2021 சட்டமன்றத் தேர்தலில் தொடர்ந்து திமுக சார்பில் வெற்றி பெற்று சட்டமன்ற உறுப்பினராக உள்ளார். அதனுடன் சேர்த்து துரை சந்திரசேகரன் தற்போது தஞ்சாவூர் மாவட்ட தெற்கு பகுதி தி.மு.க. செயலாளராக உள்ளார்.
# துரை சந்திரசேகரன்

## சட்டமன்ற உறுப்பினராக

| தேர்தல் | தொகுதி | கட்சி | வாக்குகள் | விழுக்காடு | 2ம் இடம் பிடித்தவர் | கட்சி | வாக்குகள் | விழுக்காடு |
| --- | --- | --- | --- | --- | --- | --- | --- | --- |
| 1989 | திருவையாறு | திமுக | 36,981 | 38 | வி. சி. சிவாஜிகணேசன் | சுயேச்சை | 26,338 | 27 |
| 1996 | திருவையாறு | திமுக | 57,429 | 54 | சுப்ரமணியன் | அதிமுக | 30,418 | 29 |
| 2006 | திருவையாறு | திமுக | 52,723 | 46 | துரை. கோவிந்தராஜன் | அதிமுக | 52,357 | 46 |
| 2016 | திருவையாறு | திமுக | 100,043 | 49.76 | எம். ஜி. எம். சுப்பிரமணியன் | அதிமுக | 85,700 | 42.63 |
| 2021 | திருவையாறு | திமுக | 103,210 | 48.82 | பூண்டி எஸ். வெங்கடேசன் | பாஜக | 49,560 | 23.44 |
# ஆர். சுவாமிநாத மேற்கொண்டார்

**ஆர். சுவாமிநாத மேற்கொண்டார்** ஓர் இந்திய அரசியல்வாதியும், தமிழகத்தின் முன்னாள் சட்டமன்ற உறுப்பினரும் ஆவார். இவர் 1957 மற்றும் 1962 ஆகிய ஆண்டுகளில் நடைபெற்ற தமிழ்நாடு சட்டசபைத் தேர்தல்களில், தஞ்சாவூர்மாவட்டம்,திருவையாறுசட்டமன்ற தொகுதியிலிருந்து, இந்திய தேசிய காங்கிரஸ் வேட்பாளராகப் போட்டியிட்டு, தமிழ்நாடு சட்டமன்றத்திற்குத் தேர்ந்தெடுக்கப்பட்டார். இவர் தஞ்சாவூர் மாவட்டத்திலுள்ள கூனாம்பட்டி என்ற கிராமத்தில் பிறந்தார்.
# ஜி. இளங்கோவன்

**கோ. இளங்கோவன்** (*G. Elangovan*) ஓர் இந்திய அரசியல்வாதியும், தமிழ்நாட்டின் முன்னாள் சட்டமன்ற உறுப்பினரும் ஆவார்.இவர் 1971மற்றும்1977 ஆம் ஆண்டுகளில் நடந்த சட்டமன்றத் தேர்தல்களில், திருவையாறு சட்டமன்றத் தொகுதியிலிருந்து, திராவிட முன்னேற்றக் கழக வேட்பாளராகப் போட்டியிட்டு, தமிழ்நாடு சட்டமன்றத்திற்குத்தேர்ந்தெடுக்கப்பட்டார்.
# ரொட்டி ஜான்

**ரொட்டி ஜான்** என்பது ஒரு வகை உணவாகும். இந்த உணவு மலேசியா, சிங்கப்பூர் மற்றும் புரூனே ஆகிய நாடுகளின் புகழ்பெற்ற உணவாகும். இது ஆம்லட் சான்விச் போன்ற உணவாகும். *ரொட்டி* என்பது இந்தி, உருது மற்றும் மலாய் மொழிச் சொல்லாகும்.
# ரொட்டி ஜான்

## சேர்மானப் பொருட்கள்

இதில் சேர்மானப் பொருட்களாக, மிகச் சிறிதாக நறுக்கிய கோழிக் கறி அல்லது ஆட்டுக் கறி, வெங்காயம், தக்காளி அல்லது மிளகாய்ச் சாறு மற்றும் ரொட்டி ஆகியவை அடங்கும்.
# ரொட்டி ஜான்

## பூர்வீகம்

இதன் பூர்வீகம் தென்கிழக்காசிய நாடுகளாகும். 1960 - 1970 களில் இது சிங்கப்பூரில் உருவானது எனும் கருத்தும் உள்ளது.
# மிரிக்

**மிரிக்**, இந்திய மாநிலமான மேற்கு வங்காளத்தின் டார்ஜிலிங் மாவட்டத்தில் அமைந்துள்ள நகரம். மிரிக் என்ற சொல், மிர்யோக் என்ற லெப்சா மொழிச் சொல்லில் இருந்து மருவிய சொல்லாகும். அந்த லெப்சா மொழிச் சொல்லுக்கு தீயில் எரிந்த நகரம் என்று பொருள்.
# மிரிக்

## போக்குவரத்து

மிரிக் சிலிகுரியில் இருந்து 52 கி.மீ தொலைவில் அமைந்துள்ளது. வான்வழியாகப் பயணிக்க பாக்டோக்ரா விமான நிலையம், தொடருந்தில் பயணிக்க புது ஜல்பாய்குரி தொடருந்து நிலையம் ஆகியவற்றை சென்றடையலாம்.
# ரோஸ்மேரி ரோஜர்ஸ்

**ரோஸ்மேரி ரோஜர்ஸ்** (Rosemary Rogers 7 திசம்பர் 1932)  இலங்கையில் பிறந்த ஆங்கில எழுத்தாளர் மற்றும் புதின ஆசிரியர் ஆவார். வரலாற்றுக்காதல் கதை புதினங்கள் எழுதியவர். சுவிட் சாவேஜ் லவ் என்ற இவருடைய முதல் புத்தகம் 1974 இல் வெளிவந்தது.
இவரது இயற் பெயர் ரோஸ் ஜான்ஸ் ஆகும்.
# ரோஸ்மேரி ரோஜர்ஸ்

## வாழ்க்கைக் குறிப்புகள்

இலங்கையில் பனத்துரா என்னும் ஊரில் டச்சு- போர்ச்சுக்கீஸ் கலப்பின பரங்கியர் குடும்பத்தில் பிறந்தார். இவருடைய பெற்றோர் பள்ளிகளை நடத்தி வந்தார்கள் எட்டு அகவை இருக்கும்போதே ரோஸ்மேரி எழுதத் தொடங்கினார். இலங்கையில் உள்ள ஒரு செய்தித்தாள் நிறுவனத்தில் சில காலம் எழுத்தாளராகப் பணி புரிந்தார்.  
சிலோன் பல்கலைக் கழகத்தில் மூன்றாண்டுகள் கல்வி பயின்றபிறகு செய்தியாளராக இருந்தார். சூமா நவரத்தினம் என்னும் விளையாட்டு வீரரை மணந்தார் சில ஆண்டுகளில் இருவரும் பிரிந்து விட்டார்கள். பின்னர் தம் பெண் மக்கள் இருவரை அழைத்துக் கொண்டு 1960இல் லண்டனுக்குப் புறப்பட்டார்.  
ரோஸ் மேரி அமெரிக்கவைச் சேர்ந்த லெராய் ரோஜர்ஸ் என்பவரை ஐரோப்பாவில் சந்தித்தார். அவரை  செயின்ட் லூயிஸ் மிசூரியில் திருமணம் செய்து கொண்டார்.கலிபோர்னியாவில் குடும்பம் அமைந்தது. இவ்வாழ்க்கை எட்டு ஆண்டுகள் நீடித்தது பின்னர் 1969 இல் ரோஸ்மேரியின் பெற்றோர் வந்து இவருடன் தங்கினார்கள் 1984 செப்டம்பரில் மூன்றாவது முறையாக கிறிஸ்தாபர் கடிசன் என்பவரை மணந்தார்.
# ரோஸ்மேரி ரோஜர்ஸ்

## எழுத்துப் பணி

சிறுமியாய் இருந்தபோது எழுதிய படைப்புகளை திரும்பப் படித்து நிறைவு ஏற்படும் வரை திருத்தி எழுதினார். இவருடைய முதல் புதினம் சுவீட் சாவேஜ் லவ் மிகப் பெரிய அளவில் விற்பனை ஆனது. இரண்டாவது புதினம் டார்க் பயர்ஸ் பல இலட்சக்கணக்கான படிகள் விற்றன. முதல் மூன்று புதினங்களும் சேர்ந்து பத்து மில்லியன் படிகள் விற்றன. நாலாவது புத்தகம் விக்கட் லவ்விங் லைஸ் மூன்று மில்லியன் படிகள் விற்றன. ரோஸ்மேரி ரோஜர்ஸ் எழுதிய படைப்புகள் 25க்கும் மேல் உள்ளன.
# துரை கோவிந்தராசன்

**துரை கோவிந்தராசன்** (*Durai Govindarajan*)(பிறப்பு 1937-இறப்பு 07 நவம்பர் 2022) என்பவர் இந்திய அரசியல்வாதியும் தமிழ்நாடு மேனாள் சட்டமன்ற உறுப்பினரும் ஆவார். கோவிந்தராசன் தஞ்சாவூர் மாவட்டம் ஒரத்தநாடு வட்டம் வடக்கூரில் 1937 ஆம் ஆண்டில் பிறந்தார். பள்ளிக் கல்வியினை ஒரத்தநாட்டில் உள்ள கழக உயர்நிலைப் பள்ளியில் முடித்தார். திராவிட முன்னேற்றக் கழக உறுப்பினரான இவர் 1971 ஆம் ஆண்டு நடைபெற்ற தமிழ்நாடு சட்டப் பேரவைத் தேர்தலில் திமுக வேட்பாளராக கந்தர்வக்கோட்டை சட்டமன்றத் தொகுதியில் போட்டியிட்டு தமிழ்நாடு சட்டப் பேரவை உறுப்பினர் ஆனார். 1977 ஆம் ஆண்டு நடந்த சட்டமன்றத் தேர்தலில் திருவோணம் தொகுதியிலிருந்தும், 1984 ஆம் ஆண்டு நடைபெற்ற தேர்தலில் திருவையாறு தொகுதியிலும், அனைத்திந்திய அண்ணா திராவிட முன்னேற்றக் கழகசார்பில்போட்டியிட்டு, தமிழ்நாடு சட்டசபைக்கு துரை கோவிந்தராசன் தேர்ந்தெடுக்கப்பட்டார்.
# துரை கோவிந்தராசன்

### சட்டமன்ற உறுப்பினராக

| 1971 | கந்தர்வக்கோட்டை | திமுக | 42,025 | 57.59 |  |
| --- | --- | --- | --- | --- | --- |
| 1977 | திருவோணம் | அதிமுக | 23,779 | 29.06 |  |
| 1984 | திருவையாறு | அதிமுக | 46,974 | 55.75 | } |
# கா. வேழவேந்தன்

**கா.வேழவேந்தன்** (*K. A. Vezhavendan*, 5 மே 1936 – 26 சனவரி 2022) ஒரு தமிழ்நாட்டு எழுத்தாளர் மற்றும் அரசியலர் ஆவார். திராவிட முன்னேற்றக் கழக (திமுக) உறுப்பினரான இவர், 1967-76 காலகட்டத்தில் கும்மிடிப்பூண்டி தொகுதிக்கான சட்டமன்ற உறுப்பினராகவும், அதே காலகட்டத்தில் ஓராண்டு தொழிலாளர் நலத்துறை அமைச்சராகவும் (1969-70) பணியாற்றினார். 1500-க்கும் மேற்பட்ட கவிதைகளையும் 100-க்கும் மேற்பட்ட கட்டுரைகளையும் ஒருசில சிறுகதைகளையும் எழுதியுள்ளார். இவை அனைத்தும் தொகைநூல்களாக வெளிவந்துள்ளன. பதினைந்துக்கும் மேற்பட்ட ஏடுகளுக்கும் இதழ்களுக்கும் பங்களித்துள்ள இவர் கலைமாமணி விருது உள்ளிட்ட விருதுகளையும் பெற்றுள்ளார்.
# கா. வேழவேந்தன்

## தொடக்க வாழ்க்கை

கஜேந்திரன் என்ற இயற்பெயரைக் கொண்ட வேழவேந்தன் கும்மிடிப்பூண்டி அருகே ஆரணி ஆற்றங்கரையில் அமைந்துள்ள காரணி எனும் சிற்றூரில் 5 மே 1936 அன்று இராசம்மாள் - கா.சின்னசாமி இணையருக்கு பிறந்தார். இவருக்கு இரு அண்ணன்மார்களும் ஒரு தமக்கையும் இருந்தனர். இவருக்குப் பின் பிறந்தவர்கள் ஆதிகேசவன் என்ற இயற்பெயர் கொண்ட முல்லைவேந்தனும் ஒரு தங்கையும் ஆவர்.  
முதலில் திண்ணைப் பள்ளிக்கூடம் ஒன்றில் பயின்ற வேழவேந்தன், 1947-48 இல் சென்னை சென்று சௌகார்பேட்டையில் உள்ள இந்து தியாலாஜிகல் உயர்நிலைப் பள்ளியில் பயின்றார். வகுப்பில் முதல் மாணவராக விளங்கிய இவருக்குத் தகுதி உதவித்தொகை (merit scholarship) வழங்கப்பட்டது. அறிஞர் அண்ணா, நாவலர் நெடுஞ்செழியன், கலைஞர் மு. கருணாநிதி, பேராசிரியர் க. அன்பழகன் ஆகியோரின்பால் ஈர்க்கப்பட்டு மாணவப் பருவத்திலேயே திராவிட இயக்கத்தில் பற்றுடையவரானார். இப் பற்றினால் இவர் பள்ளியில் இருந்த கடவுளர் உருவப்படங்களை வணங்க மறுத்தார். மாணவர்கள் அனைவரும் நெற்றியில் சமயக்குறிகளை அணியவேண்டும் என்ற விதி இருந்த நிலையில், வகுப்பறைச் சுவரிலிருந்து சுண்ணாம்பைக் கீறியெடுத்து அதைத் திருநீறுபோல அணிந்துவந்தார். வார இறுதி நாள்களில் ஊருக்குத் திரும்பித் தன் தந்தைக்கும் அண்ணன்மார்களுக்கும் வேளாண்மைப் பணிகளில் துணைபுரிவதை வழக்கமாகக் கொண்டிருந்தார். தன் தமிழாசிரியரான "குழந்தைக் கவிஞர்" தணிகை உலகநாதன் என்பாரின் ஊக்கத்தால் "கஜேந்திரன்" என்ற இயற்பெயரைத் துறந்து "வேழவேந்தன்" ஆனார்.  
சட்டப்படிப்பு முடிந்தபின் மதராசு உயர் நீதிமன்றத்தில் வழக்குரைஞராகப் பதிவுசெய்துகொண்டார். அந்நாளில் புகழ்பெற்ற வழக்கறிஞரும் பின்னாளில் குஜராத் உயர் நீதிமன்றத் தலைமை நீதிபதியாக (1985-90) பணியாற்றியவருமான பு. இரா. கோகுலகிருட்டிணன் என்பாரிடம் இளநிலை வழக்குரைஞராகச் சேர்ந்தார்.  
கவிஞர் கா.மு.உமர், வி.த. கிருட்டிணமூர்த்தி, சென்னை மாநகராட்சியின் முன்னாள் நகரத்தந்தையான சா. கணேசன் ஆகியோர் வேழவேந்தனின் நெடுநாள் நண்பர்கள் ஆவர்.
# கா. வேழவேந்தன்

## இலக்கியப் பணி

இவர் மாணவராக இருந்தபோது,'முத்தாரம்' இதழில் 'மழலைச் சிலை' எனும் கவிதையை எழுதினார். இக்கவிதை மு.வ-வின் பாராட்டைப் பெற்றது.  
பச்சையப்பன் கல்லூரியில் பயின்றபோது அதன் தமிழ்மன்றத் தலைவராகவும் "அனைத்துக் கல்லூரிகள் தமிழ்ப் பேரவை"-யின் தலைவராகவும் இருந்தார். சென்னை சட்டக்கல்லூரிக் காலத்தில் தமிழ்ப்பேரவைத் தலைவராகவும் இருந்தார்.  
*திராவிடநாடு*, *முரசொலி*, *முத்தாரம்*, *குயில்*, தென்றல், தென்னகம், *காவியம்*, *இலக்கியம்* உள்ளிட்ட ஏடுகளுக்கு மாணவப்பருவத்திலேயே பங்களித்தார். பாரதிதாசன், தமிழ்நாட்டுக் கவிஞர்களை ஒருங்கிணைக்கும் நோக்கில் 26 சனவரி 1962 அன்று ஒரு அமைப்பைத் தொடங்கியபோது அதன் உறுப்பினர்களாகச் சேர அழைக்கப்பெற்றோரில் வேழவேந்தனும் ஒருவர். அனைத்துலகத் தமிழ்க் கவிஞர் பெருமன்றம் என்ற அவ்வமைப்பின் பெயர் நீளமாக உள்ளதாக வேழவேந்தன் எழுப்பிய வினாவுக்கு பாரதிதாசன், "இன்றைய அறிவுலகம் எங்கேயோ விரைந்து போய்க்கொண்டிருக்கிறது. இன்னும் சில ஆண்டுகளில் மனிதன் நிலவு உலகில்சென்று குடியேறலாம்;செவ்வாய்க் கிரகம் சென்று வாழமுற்படலாம்; அப்படிப்பட்ட வேற்றுஉலகங்களில் எல்லாம் கூட நம் பெருமன்றத்தின் கிளைகள் உருவாகித் தழைக்கவேண்டும் என்ற தொலைநோக்குடன்தான் இப்பொழுதே, அனைத்துலகத் தமிழ்க் கவிஞர் பெருமன்றம் என்று எண்ணிப்பார்த்துப் பெயர் வைத்திருக்கின்றேன்” என்றார்  
தமது 77 ஆம் ஆண்டு பிறந்த நாள் விழாவில் *டாக்டர் மு.வ.வின் தனிப்பெரும் மாட்சி* எனும் நூலை வெளியிட்டார்.
# கா. வேழவேந்தன்

## இதழியல்

*அமுதசுரபி*, *வாசுகி*, *கலைமகள்*, தமிழ் மாருதம், *தினத்தந்தி*, *தினகரன்*, *ராணி*, மகாகவி, *மலைமுரசு*, *முல்லைச்சரம்*, கவிதை உறவு, *கவிக்கொண்டல்* உள்ளிட்ட இதழ்களுக்குப் பங்களித்தார். தமிழ்த்தேன் எனும் இதழைத் தொடங்கி நடத்தினார்.
# கா. வேழவேந்தன்

## அரசியல்

### தொடக்க காலம்

வேழவேந்தன் கல்லூரிப் பருவத்தில் இந்தி எதிர்ப்புப் போராட்டத்தில் பங்கேற்றார். பச்சையப்பன் கல்லூரியில் பயின்றபோது திராவிட மாணவர் முன்னேற்றக் கழக அமைப்பாளராகப் பணியாற்றினார். பின்பு திராவிட முன்னேற்றக் கழகத்தில் (திமுக) சேர்ந்தார். திமுக பொதுக்குழு, செயற்குழு உறுப்பினர், இலக்கிய அணித் தலைவர், துணைப் பொதுச் செயலாளர் ஆகிய பதவிகளில் இருந்தார். 1967-இல் பேரவை முதல் அமர்வின் இரண்டாம் கூட்டத்தின்போது பேரவை மாற்றுத் தலைவர்கள் பட்டியலில் இடம்பெற்றிருந்தார்.
# கா. வேழவேந்தன்

## அரசியல்

### சட்டமன்ற உறுப்பினர் - இரண்டாம் பதவிக்காலம் (1971-76)

1971 தேர்தலில் மீண்டும் கும்மிடிப்பூண்டியில் போட்டியிட்டு வென்றார். அவ்வாண்டு ஏப்ரல் 3 அன்று 1971-72 சட்டமன்ற மதிப்பீட்டுக் குழுவின் தலைவரானார். இவர் தலைமையில் அக் குழு 56 அமர்வுகளை நடத்தியது (அதன்பின் அமைக்கப்பட்ட 1972-73 குழுவின் தலைவராக பி. டி. ஆர். பழனிவேல்ராசன் பொறுப்பேற்றார்). 9 மார்ச் 1973 அன்று சென்னைப் பல்கலைக்கழகத்தின் செனட் உறுப்பினராக வேழவேந்தன் தேர்வானார்.  
1975-ஆம் ஆண்டு புது தில்லியில் நடைபெற்ற 21-ஆம் பொதுநலவாய நாடாளுமன்ற மாநாட்டில் அன்றைய தமிழ்நாடு சட்ட மேலவை எதிர்க்கட்சித் தலைவரான க. இராசாராமுடன் சென்று பங்கேற்றார்.  
நெருக்கடி நிலைச் சூழலில் 31 சனவரி 1976 அன்று தமிழக சட்டமன்றம் கலைக்கப்பட்டதால் உறுப்பினர் பதவியை இழந்த வேழவேந்தன், மிசா சட்டத்தின்கீழ் கைதாகி சிறையில் இருந்தார். இவருடன் சிறைவாழ்க்கையைப் பகிர்ந்துகொண்டோருள் ஒருவர், விடுதலை இதழின் அந்நாளைய நிருவாக ஆசிரியரும் பின்னாளைய திராவிடர் கழகத் தலைவருமான கி. வீரமணி ஆவார்.
# கா. வேழவேந்தன்

## அரசியல்

### பிற்காலம் (1984-2022)

1984 தேர்தலில் மீண்டும் கும்மிடிப்பூண்டியில் தொகுதியில் போட்டியிட்ட வேழவேந்தன் இரண்டாமிடம் பெற்றார்.  
**வேழவேந்தன் சந்தித்த தேர்தல்கள்**  
| 1967 | கும்மிடிப்பூண்டி | கமலாம்புஜம்மாள் | 4,360
(6.39%) |  |
| --- | --- | --- | --- | --- |
| 1971 | பி. ஓபுல் ரெட்டி | 12,480
(16.81%) |  |  |
| 1984 | ஆர். எசு. முனிரத்தினம் | அனைத்திந்திய அண்ணா திராவிட முன்னேற்றக் கழகம் | 12,047
(12.12%) | } |  
2016 சட்டமன்றத் தேர்தலில் திமுகவுக்காகப் பரப்புரை மேற்கொண்டார்.
# கா. வேழவேந்தன்

## தனி வாழ்க்கை

திமுகவின் அந்நாளைய சென்னை மாவட்டச் செயலாளர் கே. எம். கண்ணபிரானின் மகளான பானுமதியை மணந்தார் வேழவேந்தன். இத் திருமணம், சர்.பிட்டி.தியாகராயர் மண்டபத் திடலில் அறிஞர் அண்ணாவின் முன்னிலையில் நடைபெற்றது.  
இவ்விணையருக்கு வெற்றிவேந்தன், எழில்வேந்தன் ஆகிய இரு மகன்கள் உள்ளனர். இவ்விருவரும் மருத்துவர்கள் ஆவர். வெற்றிவேந்தன் ஒரு கேரளப் பெண்மணியைத் திருமணம் செய்துள்ளார். எழில்வேந்தன் கோயம்புத்தூரைச் சேர்ந்த பெண்மணியைச் சாதி மறுப்புத் திருமணம் செய்துள்ளார். அவர் உடலுக்கு முதல்வர் மு. க. ஸ்டாலின் நேரில் சென்று மலர் வளையம் வைத்து அஞ்சலி செலுத்தினார். அமைச்சர் மா. சுப்பிரமணியம், மயிலாப்பூர் எம்எல்ஏ த.வேலு ஆகியோர் உடனிருந்தனர்.
# கா. வேழவேந்தன்

## படைப்புகள்

| 1960 | நெஞ்சிலே பூத்த நிலா /
(வேழவேந்தன் சிறுகதைகள்) | சிறுகதைத் தொகுப்பு | இராசம்மாள் பதிப்பகம்
வேந்தர் பதிப்பகம், சென்னை |  |
| --- | --- | --- | --- | --- |
| 1963
(& 2000?) | வேழவேந்தன் கவிதைகள் | கவிதைத் தொகுப்பு | வேந்தர் பதிப்பகம், சென்னை |  |
| 1970 | தமிழா? அமிழ்தா? | கட்டுரைத் தொகுப்பு | தமிழ்த்தேன் பதிப்பகம் |  |
| 1972 | வண்ணத் தோகை | கவிதைத் தொகுப்பு | வேந்தர் பதிப்பகம் /
பூங்கொடிப் பதிப்பகம், சென்னை |  |
| 1993 | ஏக்கங்களின் தாக்கங்கள் | வேந்தர் பதிப்பகம், சென்னை |  |  |
| தூறலும் சாரலும் |  |  |  |  |
| 2000 | தெரிய...தெளிய... | கட்டுரைத் தொகுப்பு |  |  |
| மனக்காட்டுத் தேனடைகள் |  |  |  |  |
| 2002 | தமிழா எங்கே போகிறாய் |  |  |  |
| 2003 | வெற்றிக்கு ஒரு முற்றுகை |  |  |  |
| 2007 | அனல் மூச்சு | கவிதைத் தொகுப்பு |  |  |
| 2009 | அண்ணாவும் பாவேந்தரும் | கட்டுரைத் தொகுப்பு | தமிழ்ப் பல்கலைக்கழகம், தஞ்சாவூர் |  |
| 2011 | கவிதைச் சோலை | கவிதைத் தொகுப்பு | சீதை பதிப்பகம் |  |
| 2012 | டாக்டர் மு.வ.வின் தனிப்பெரும் மாட்சி | கட்டுரைத் தொகுப்பு |  |  |
| 2014 | நாடறிந்தோர் வாழ்வில்... | கவிதைத் தொகுப்பு |  |  |
| 2015 (?) | தித்திக்கும் தீந்தமிழ் | கட்டுரைத் தொகுப்பு | மணிவாசகர் பதிப்பகம் | } |
# கா. வேழவேந்தன்

## பட்டங்களும் விருதுகளும்

புகழ்பெற்ற வங்கக் கவிஞர் இரவீந்திரநாத் தாகூரின் நூற்றாண்டு விழாவையொட்டி 1961-இல் நடைபெற்ற அனைத்துக் கல்லூரி மாணவர் கவிதைப் போட்டியில் வேழவேந்தனின் *'தாகூராஞ்சலி*<nowiki/>' என்ற பாடல் முதற்பரிசாகத் தங்கப் பதக்கம் பெற்றது.  
இவரின் *வண்ணத் தோகை* கவிதை நூல், தமிழக அரசின் 1971- 1972 ஆண்டிற்கான சிறந்த நூல்களுக்கான பரிசுகள் வழங்கும் திட்டத்தின் கீழ் இரண்டாம் பரிசு பெற்றது. மேலும் பாவேந்தர் பாரதிதாசன் விருது (1990), கலைமாமணி விருது (2000), இலண்டன் சுடரொளிக்கழகம் நடத்திய இரண்டாவது உலகத் தமிழ்க் கவிதைப் போட்டியில் முதற்பரிசு (2004), கி. ஆ. பெ. விசுவநாதம் விருது (2007), சி.பா. ஆதித்தனார் நினைவு இலக்கியப் பரிசு (2009) உள்ளிட்டவற்றைப் பெற்றுள்ளார்.
# கா. வேழவேந்தன்

## புகழ்

வேழவேந்தனின் கட்டுரைகளுக்காக அவருக்குக் கலைஞர் மு.கருணாநிதி பொற்கிழி விருது*,* 16 சூலை 2019 அன்று தென்னிந்திய புத்தக விற்பனையாளர்கள் மற்றும் பதிப்பாளர்கள் சங்கம் ஒருங்கிணைத்த விழாவில் வழங்கப்பட்டது. என்ற கவிதையை மேற்கோள் காட்டி, "[வேழவேந்தனின்] கவிதைகளிலேயும் தடுக்கின்ற கணுக்களை எப்போதும் நான் பார்த்ததில்லை" என்றார்.  
**வேழவேந்தன் சார்ந்து பிறர் இயற்றிய படைப்புகள்**  
| 1998 | கவிவேந்தர் கா.வேழவேந்தன்ஒரு பாட்டருவி | கவிவேந்தர் மணி விழாக் குழு | வாழ்க்கை வரலாறு | வேந்தர் பதிப்பகம், சென்னை |  |
| --- | --- | --- | --- | --- | --- |
| 1998 | வேழவேந்தன்கவிதைகளில் இயற்கை | செ.மீனா |  |  |  |
| 1999 | கவிவேந்தர் கா.வேழவேந்தன்கவிதைகள் - ஒரு திறனாய்வு | முனைவர் எஸ்.குலசேகரன் | இலக்கியத் திறனாய்வு | அமிழ்தம் பதிப்பகம், வேலூர் |  |
| 2000 | இலக்கியவானில் கவிவேந்தர் | டி.எஸ். பாலு | ஒப்பாய்வு |  |  |
| 2003 | கவிவேந்தரின் கருத்துச்சோலை | முனைவர் அ.ஆறுமுகனார் |  |  |  |
| 2005 | கவிஞர் கா.வேழவேந்தன் படைப்புகள்-ஓர் ஆய்வு | ச.ஜெமிலா ராணி
நெறி—வீ.அசோகன்
அழகப்பா பல்கலைக்கழகம் | ஆய்வியல் நிறைஞர்<nowiki/> பட்டத்துக்கான ஆய்வேடு | ------ |  |
| 2006 | Kavivendar Vezhavendan's Poems
An English Rendering | ஜி.ஜான் சாமுவேல் | கவிதைகளின் மொழிபெயர்ப்பு | Institute of Asian Studies, Chennai |  |
| 2008 | கா.வேழவேந்தன் படைப்புலகம் | அ.சு.வாசுகி (எம்.ஏ., எம்.ஃபில்., எம்.எட்., பகுதிநேர ஆய்வாளர்), மதுரை காமராசர் பல்கலைக்கழகம்
நெறியாளர்: முனைவர் ஜி .டி.நிர்மலா மோகன், எம்.ஏ., எம்.ஃபில்., பி.எச்.டி.,  
இணைப்பேராசிரியர், தமிழ்த்துறை  
தமிழ் உயராய்வு மையம்,  
செந்தமிழ்கல்லூரி, மதுரை | முனைவர் பட்டத்துக்கான ஆய்வேடு | ------ |  |
| 2015 | கா.வேழவேந்தன் படைப்புகள் – ஓர் ஆய்வு | இர.சந்திரசேகரன்
நெறியாளர் – ந.வசந்தி
எஸ்.கே.எஸ்.எஸ் கலைக்கல்லூரி, திருப்பனந்தாள், தஞ்சாவூர் | முனைவர் பட்டத்துக்கான ஆய்வேடு | ------ | } |
# கா. வேழவேந்தன்

## கூடுதல் வாசிப்பு

- முகம் மா. மணி, *100 சாதனையாளர்கள்*, மணிவாசகர் பதிப்பகம்-1994.
# ஒளியியல் தன்மைகள் வாரியாக கனிமங்களின் பட்டியல்

| பையோடைட்டு | ஒரு திசை சரிவு | ஈரச்சு | (-) |  |
| --- | --- | --- | --- | --- |
| கால்சைட்டு | அறுங்கோணம் | ஒரச்சு | (-) |  |
| குளோரைட் | ஒரு திசை சரிவு முச்சரிவு | ஈரச்சு | (-) or (+) |  |
| கிறிஸ்டோபாலைட்டு | நாற்கோணம் (போலி திசையொப்பு பண்பு) | ஒரச்சு | (-) |  |
| கோமேதகம் | கனசதுர இருபதுமுக சாய்சதுரம், இருபத்து நான்முகி | இல்லை (திசையொப்பு பண்புடையது) |  |  |
| குளுக்கோனைட்டு | ஒரு திசை சரிவு | ஈரச்சு | (-) |  |
| மைக்ரோலைன் | முச்சரிவு | ஈரச்சு | (-) |  |
| மஸ்கோவைட்டு | ஒரு திசை சரிவு | ஈரச்சு | (-) |  |
| ஆலிவைன் | ஆர்த்தோசாய்சதுரம் | ஈரச்சு | (-) or (+) |  |
| ஆர்தோகிளேஸ் | ஒரு திசை சரிவு | ஈரச்சு | (-) |  |
| குவார்ட்சு (α) | அறுகோணம் (முக்கோணம்) | ஒரச்சு | (+) |  |
| சானிடைன் | ஒரு திசை சரிவு | ஈரச்சு | (-) |  |
| டால்க் | முச்சரிவு | ஈரச்சு | (-) | } |
# ஆர். எசு. முனிரத்தினம்

**இரா. சு. முனிரத்தினம்** (Ravilla. S. Munirathinam) ஓர் தமிழக அரசியல்வாதியும்,தமிழகத்தின்முன்னாள்சட்டமன்ற உறுப்பினரும் ஆவார்.இவர்1977,1980மற்றும் 1984 ஆம் ஆண்டு நடந்த சட்டமன்றத் தேர்தல்களில் கும்மிடிப்பூண்டி தொகுதியிலிருந்து, அனைத்திந்திய அண்ணா திராவிட முன்னேற்றக் கழகம்கட்சிவேட்பாளராகப் போட்டியிட்டு, தமிழ்நாடு சட்டமன்றத்திற்குத் தேர்ந்தெடுக்கப்பட்டார். .  
இவர் ஆர். எம். கே பொறியியல் கல்லூரி, ஆர். எம். டி பொறியியல் கல்லூரி, ஆர். எம். கே பொறியியல் தொழில்நுட்பக் கல்லூரிகளின் நிறுவனரும் ஆவார். இந்நிறுவனத்தார் சென்னையை அடுத்த திருவேற்காடு பகுதியில் உள்ள ஆர். எம். கே பள்ளிஎன்னும் பெயரில் ஒரு பள்ளியைத் தொடங்கியுள்ளனர்.நடுவண் இடைநிலைக் கல்வி வாரியத்தால்அங்கீகரிக்கப்பட்டபள்ளிஒன்றையும், சிறீ துர்காதேவி தொழில் நுட்பக் கல்லூரியையும்நடத்தி வருகின்றனர்.
# கி. வேணு

**கி. வேணு** (*K. Venu*)(7 அக்டோபர், 1950-20 அக்டோபர் 2023) ஓர் இந்திய அரசியல்வாதியும், தமிழகத்தின் முன்னாள் சட்டமன்ற உறுப்பினரும் ஆவார். இவர் தமிழ்நாடு சட்டமன்றத்திற்காக, திராவிட முன்னேற்றக் கழகம் கட்சி சார்பாக கும்மிடிப்பூண்டியிலிருந்து 1989, 1996 தேர்தல்களில்வேட்பாளராகப் போட்டியிட்டு வெற்றிபெற்றார்.
# அகலாவோனைசு

**அகலாவோனைசு** *(Aglaonice)* or ** தெசாலியின் அகலாவோனைசு** *(Aganice of Thessaly)* (, *Aglaoníkē*) பண்டைய கிரேக்க வானியலாளர். இவர் கி.மு இரண்டாம் அல்லது முதல் நூற்றாண்டில் வாழ்ந்தார். இவர் புளூடார்க்கின் எழுத்துகளில் பெண் வானியலாளராகக் குறிப்பிடப்படுகிறார் சுகோலியா, உரோடுசுவின் அபொல்லோனியசு ஆகியோரும் இவரைப் பெண் வானியலாளராகக் குறிப்பிடுகின்றனர் இவர் தெசாலியின் எகேத்தர் அல்லது எகேமோனின் மகளாகவும் குறிப்பிடப்படுகிறார். இவர் வானில் இருந்து நிலாவை மறையச் செய்யும் சூனியக்காரி அல்லது மாயமந்திரப் பெண்மணியாகக் கருதப்படுகிறார். இந்நிலை இவர் நிலா ஒளிமறைப்பு நேரும் காலத்தையும் இடத்தையும் பற்றிய அறிவுள்ளவராக நினைக்கத் தோன்றுகிறது.  
அகலாவோனைசு பற்றிய ஒரு பழமொழி: "ஆம், அகலாவோனைசுக்கு அடங்கும் நிலா போல" இவரது பெருமையைச் சாற்றுகிறது.  
பிளாட்டோவின் *ஜார்ஜியாசு* உரையாடலில் சாக்ரட்டீசு " தெசாலியக் குறிசொல்லிகள் பற்றி அவர்களது சொந்த இடரில் நிலாவைத் துறக்கத்தில் இருந்து (வானில் இருந்து) நிலத்துக்குக் கொணரவல்லவர்களாக குறிப்பிடுகிறார்."  
இவரைப் பற்றி புளூடார்க் பின்வருமாறு எழுதுகிறார். "இவர் முழுநிலாக்களாக ஏற்படும் ஒளிமறைப்பின் கால அளவை அதாவது அவற்றின் நிகழ்வுநேரத்தையும் முழுமையாக அறிந்தவராகவும் புவியின் நிழல் நிலாவை மறைக்கும் சரியான நேரத்தை முன்கூட்டியே அறிந்தவராகவும் அதனால் பெண்கள் இவர் நிலாவை விண்ணகத்தில் இருந்து மண்ணகத்துக்குக் கொணரவல்லவராகக் கருதியதையும் " கூறுகிறார்  
வெள்ளியின் ஒரு குழிப்பள்ளம் இவரது நினைவாகப் பெயரிடப்பட்டுள்ளது.
# இந்திய 25 பைசா நாணயம்

**இருபத்தி ஐந்து பைசா** என்பது ஒரு நாணய அலகாகும். இது **நாலணா** என்றும் பேச்சுவழக்கில் அழைக்கபட்டது. இதன் மதிப்பு இந்திய ரூபாயில் <sup>1</sup><big>⁄</big><sub>4</sub> ஆகும். பைசாவின் சின்னம் **p**. 1957 முதல் 2002 வரை இருபதி ஐந்து பைசா நாணயங்களை இந்திய அரசு அச்சிட்டது. ஜூன் 30 2011 அன்று இருபது பைசா நாணயங்கள் செல்லாதவை என அறிவிக்கப்பட்டன. இந்த 25 பைசா நாணயமானது ஒரு ரூபாயின் 1/4 ஆகும்.
# இந்திய 25 பைசா நாணயம்

## அறிமுகமும் செல்லா காசும்

இருபத்தைந்து பைசா நாணயம் 1957 ஆம் ஆண்டு அறிமுகப்படுத்தப்பட்டது. இந்த இருபத்தைந்து பைசா காசானது 2011 சூன் 30 இல் அதிகாரபூர்வமாக செல்லாக்காசாக ஆக்கப்பட்டது.
# இந்திய 25 பைசா நாணயம்

## சிறப்பியல்புகள்

- துருவேறா மிகுகுரோமிய எஃகினால் இருபத்தைந்து பைசா நாணயம் உருவாக்கப்பட்து.
- அது 19 மில்லிமீட்டா் விட்டம் கொண்டது.
- இதன் எடை 2.83 கிராம் கொண்டது.
- 1964 - 1983ல் இருபத்தைந்து பைசா நாணயம் செம்பு நிக்கலால் உருவாக்கப்பட்டன.
# இந்திய 25 பைசா நாணயம்

## நாணய அமைப்பு மற்றும் தகவல்கள்

### 1957-1963

1957 ஆம் ஆண்டு முதன் முதலாக 25 பைசா நாணயம் இந்திய அரசால் வெளியிடப்பட்டது. இந்நாணயம் நிக்கல் உலோகத்தால் செய்யப்பட்டது. இதன் எடை 2.42 கிராம், விட்டம் 18.7 மில்லிமீட்டர், தடிமன் 1.32 மில்லிமீட்டர் ஆகும். இந்த நாணயத்தின் முன்பக்கத்தில் மையமாக சிங்க லட்சனையும், அதன் இருபக்கமும் ஆங்கிலம், இந்தியில் இந்தியா எனவும் பொறிக்கப்பட்டிருந்தது. பின்பக்க நாணயத்தில் 25 நயா பைசா என்பது மையமாகவும், அதன் கீழ் அச்சிடப்பட்ட ஆண்டு, இரு தானியக் கதிர்களும் பொறிக்கப்பட்டிருந்தது. எண்ணின் மேற் பகுதியில் ரூபாயின் நான்கில் ஒரு பகுதி என இந்தியில் அச்சிடப்பட்டிருந்தது.
# இந்திய 25 பைசா நாணயம்

## நாணய அமைப்பு மற்றும் தகவல்கள்

### 1964-1972

1964 இல் வெளியிடப்பட்ட 25 பைசா நாணயம் 1957 இல் உள்ளதைப் போல நிக்கல் உலோகத்தால் செய்யப்பட்டது.இந்த நாணயத்தின் முன்பக்கத்தில் மையமாக சிங்க லட்சனையும், அதன் இருபக்கமும் ஆங்கிலம், இந்தியில் இந்தியா எனவும் பொறிக்கப்பட்டிருந்தது. இந்த நாணயத்தில் நயா பைசா என்பதற்குப் பதிலாக இருபத்தி ஐந்து பைசா என்று இந்தியில் எழுதியிருந்தது.
# இந்திய 25 பைசா நாணயம்

## நாணய அமைப்பு மற்றும் தகவல்கள்

### 1972-1990

1972 ஆம் ஆண்டு வெளியிடப்பட்ட 25 பைசா நாணயம் நிக்கல் உலோகத்தால் செய்யப்பட்டது. இதன் எடை 2.5 கிராம், விட்டம் 19 மில்லிமீட்டர், தடிமன் 1.36 மில்லிமீட்டர் ஆகும். இந்த நாணயத்தின் முன்பக்கத்தில் மையமாக சிங்க லட்சனையும், அதன் இருபக்கமும் ஆங்கிலம், இந்தியில் இந்தியா எனவும் பொறிக்கப்பட்டிருந்தது. பின்பக்க நாணயத்தில் 25 என்ற எண் மையமாகவும், அதன் கீழ் அச்சிடப்பட்ட ஆண்டு, இரு தானியக் கதிர்களும் பொறிக்கப்பட்டிருந்தது. எண்ணின் மேற் பகுதியில் ரூபாயின் நான்கில் ஒரு பகுதி என இந்தியில் அச்சிடப்பட்டிருந்தது.
# இந்திய 25 பைசா நாணயம்

## நாணய அமைப்பு மற்றும் தகவல்கள்

### எக்கு நாணயம்

1988 இல் இருபத்தி ஐந்து பைசா எக்கு உலோகத்தில் வெளியிடப்பட்டது. இந்த நாணயத்தின் எடை 2.83 கிராம், 19 மில்லி மீட்டர் விட்டளவு கொண்டது. 1.55 மில்லிமீட்டர் தடிமம் கொண்டதாகும். இந்நாணயங்களின் முன்பக்கம் மையமாக 25 என்ற எண்ணும், அதன் மேலே சிறியதாக சிங்க லட்சனையும், எண்ணின் இருபக்கமும் ஆங்கிலம், இந்தியில் பைசா, இந்தியா எனவும் பொறிக்கப்பட்டிருந்தது. அதன் பின்பக்கத்தில் காண்டாமிருகம் பெரிய அளவிலும், மேற்புறத்தில் நாணயம் பொறிக்கப்பட்ட ஆண்டும், அச்சிடப்பட்ட அச்சாலை முத்திரையும் இடப்பட்டிருந்தது. இந்நாணயம் காண்டாமிருக நாணயம் எனவும் அழைக்கப்பட்டு வந்துள்ளது.
# இந்திய 25 பைசா நாணயம்

## நினைவு நாணயங்கள்

### கிராமப்புற பெண்கள் முன்னேற்றம்

1980 இல் கிராமப்புற பெண்கள் முன்னேற்றம் குறித்தான நினைவு நாணயம் வெளியிடப்பட்டது. இந்த நாணயம் காப்பர் நிக்கல் உலோகத்தால் வெளியிடப்பட்டது. இந்த நாணயம் 2.4 கிராம் எடை கொண்டதாகவும், 19 மில்லிமீட்டர் விட்டம் கொண்டதாவும் இருந்தது. இந்நாணயத்தின் முன்பக்கம் மையமாக சிங்க லட்சனையும், அதன் இருபக்கமும் ஆங்கிலம், இந்தியில் இந்தியா எனவும் பொறிக்கப்பட்டிருந்தது. குடிசைக்கருகே ஒரு பெண் தானியக் கதிரிலிருந்து தானியத்தை பிரித்தெடுப்பது போன்ற உருவம் மையமாகவும், Rural Women's Advancement - ग्रामीण महिलाओं की प्रगति -1980 என்பது அதனைச் சுற்றியும் பொறிக்கப்பட்டிருந்தது.
# இந்திய 25 பைசா நாணயம்

## நினைவு நாணயங்கள்

### உலக உணவு நாள்

1981 இல் உலக உணவு நாளுக்காக 25 பைசா நாணயம் வெளியிடப்பட்டது. இந்த நாணயம் காப்பர் நிக்கல் உலோகத்தால் ஆனது. இதன் எடை 2.5 கிராம், விட்டம் 19.2 மி.மீ ஆகும்.
# இந்திய 25 பைசா நாணயம்

## நினைவு நாணயங்கள்

### 9 வது ஆசிய விளையாட்டு

1982 இல் 9 வது ஆசிய விளையாட்டிற்காக 25 பைசா நாணயம் வெளியிடப்பட்டது. இந்த நாணயம் காப்பர் நிக்கல் உலோகத்தால் ஆனது. இதன் எடை 2.6 கிராம், விட்டம் 19.2 மி.மீ ஆகும்.
# இந்திய 25 பைசா நாணயம்

## நினைவு நாணயங்கள்

### வனவியல்

1985 இல் வனவியலுக்கா 25 பைசா நாணயம் வெளியிடப்பட்டது. இந்த நாணயம் காப்பர் நிக்கல் உலோகத்தால் ஆனது. இதன் எடை 2.5 கிராம், விட்டம் 19 மி.மீ ஆகும்.
# சி. எச். சேகர்

**சி. எச். சேகர்** ஓர் இந்திய அரசியல்வாதி.இவர் தமிழ்நாடு சட்டமன்றத்தின் முன்னாள் சட்ட மன்ற உறுப்பினர். இவர் தமிழ்நாடு சட்டமன்றத்திற்காக, தேசிய முற்போக்கு திராவிட கழகம்கட்சி சார்பாக கும்மிடிப்பூண்டியிலிருந்து 2011 தேர்தலில் வேட்பாளராகப் போட்டியிட்டு வெற்றிபெற்றார்.
# சி. எச். சேகர்

## பின்னணி

சி. எச். சேகர் 1979ஆம் ஆண்டு பிறந்தவர்.இவர்ஒருதொழில்முனைவர்.இவர்பல்வேறுவணிகத்தொழில்கள்செய்துவருகிறார்.
# சி. எச். சேகர்

## அரசியல் வாழ்க்கை

சி. எச். சேகர் 2004ல் தன்னுடைய அரசியல் பயணத்தைத் துவக்கினார். பின்னர் 2005ல் துவங்கப்பட்ட தேசிய முற்போக்கு திராவிட கழகம் கட்சியில் சேர்ந்தார்.முதன்முறையாகஅக்கட்சியின்சார்பாக 2006 தேர்தலில்போட்டியிட்டார்.அப்பொழுதுஅவருக்குவயது 27.அப்பொழுது அவர்அக்கட்சியின் மாவட்டச் செயலாளராகப் பொறுப்பில்இருந்தார்.  
பெரியகட்சிகளுடன்கூட்டணியில்லாமல் 23,000வாக்குகள்பெற்றிருந்தார்.இதுஅக்கட்சியின் வரலாற்றில்மிகஉயர்ந்தசாதனையாகும். 2011 தேர்தலில் தேசிய முற்போக்கு திராவிட கழகம் கட்சிசார்பில்போட்டியிட்டுஏறத்தாழ100,000 வாக்குகள் பெற்றிருந்தார்.இதுஅந்ததொகுதியின் 55%வாக்கு ஆகும்.மேலும்இவர்தமக்கு எதிராகப்போட்டியிட்டவரைவிட30,000 வாக்குகள் அதிகம்பெற்றுவெற்றிபெற்றார்.  
2016 தேர்தலில்கும்மிடிப்பூண்டி தொகுதியில் இவர்கே.எஸ்.விஜயகுமார்என்பவரால்தோற்கடிக்கப்பட்டார்.
# டி. பி. ஏழுமலை

**டி. பி. ஏழுமலை** (*T. P. Elumalai*) ஒரு இந்திய அரசியல்வாதி. இவர் தமிழ்நாடு சட்டமன்றத்தின் முன்னாள் சட்ட மன்ற உறுப்பினர்.இவர் இந்திய தேசிய காங்கிரசுகட்சிசார்பாக சைதாப்பேட்டை சட்டமன்றத் தொகுதியில் 1952 தேர்தலில் போட்டியிட்டுதமிழ்நாடு சட்டமன்றத்திற்குசட்ட மன்ற உறுப்பினராகத்தேர்ந்தெடுக்கப்பட்டார்.அத்தேர்தலில்டி. பி. ஏழுமலையை அடுத்து இரண்டாம்இடத்தைப் பெற்றவர் என்.இராமகிருஷ்ணஐயர்.  
இவர்1957, 1962ஆகியதேர்தல்களில்இந்திய தேசிய காங்கிரசு கட்சி சார்பாக பொன்னேரி சட்டமன்றத் தொகுதியில் போட்டியிட்டுவெற்றிபெற்றார்.  
1957 தேர்தலில்வெற்றி பெற்ற இருவரில் இவர் ஒருவர். மற்றவர் வி. கோவிந்தசாமி நாயுடு ஆவார்.
# பி. நாகலிங்கம்

**பா. நாகலிங்கம்** ஓர் இந்திய அரசியல்வாதியும், தமிழ்நாட்டின் முன்னாள் சட்டமன்ற உறுப்பினரும் ஆவார். இவர் 1967மற்றும்1971ஆம் ஆண்டுகளில் நடந்த சட்டமன்றத்தேர்தல்களில், பொன்னேரி சட்டமன்றத் தொகுதியில் இருந்து, திராவிட முன்னேற்றக் கழகத்தின் சார்பாகப் போட்டியிட்டு, தமிழ்நாடு சட்டமன்றத்திற்குத்தேர்ந்தெடுக்கப்பட்டார்.
# உருளை பூட்டுதல்

குழலாசனம்</br>
- மஞ்சள்: பொதியுறை</br>
- மந்த நீலம்: உந்துத் தண்டுக்குழலுடன் துமுக்கிக்குழல்</br>
- மந்த செம்மஞ்சள்: தோட்டா</br>
- திட செம்மஞ்சள்: வளி-உந்துத் தண்டு</br>
- சிகப்பு: நழுவி/பின்னடைப்பு</br>
- ஊதா: பூட்டும் உருளைகள்</br>
- பச்சை: பூட்டும் துண்டு</br>
- திட நீலம்: ஆணி</br>
- கருப்பு: வாங்கி]]
சுடுகலன் இயக்க அமைப்புகளில்,**உருளை பூட்டுதல்** எனும் சொல்லானது, உருளைகளைக் கொண்டு ஆணியை பூட்டுவதை குறிக்கும். இந்த முறையை பிரயோகிக்கும் சில எடுத்துக்காட்டுகள் எம்.ஜி.42, ரெயின்மெட்டல் எம்.ஜி. 3எந்திரத் துப்பாக்கிகள், மற்றும் சி.சட். 52கைத்துப்பாக்கி.  
எச்.கே. ஜி3-யில் இருக்கும் உருளை-தாமத பின்தள்ளுதல்இயக்கத்திலும் இதே போன்ற உருளைகளை பயன்படுத்துவதால், சிலநேரம் தவறுதலாக இதையும் உருளை பூட்டுதல் என்பர், ஆனால் உருளை-தாமத பின்தள்ளுதலில் ஆணியும் பூட்டப் படுவதில்லை, குழலின் பின்னுதைப்பும் இருப்பதில்லை.
# உருளை பூட்டுதல்

## இயங்குமுறை விளக்கம்

### பாகங்களும் இரும்பிதழும்

சி.சட். 52கைத்துப்பாக்கி உருளைப் பூட்டை பிரயோகிக்கிறது, நழுவி, குழல், பூட்டும்-துண்டு மற்றும் உருளைகள் இங்கே காணலாம். இயல்பாக, பின்னுதைப்புச் சுருள்வில் பூட்டும்-துண்டை பின்பக்கமாக தள்ளும், இதனால் இது குழலையும் பின்தள்ளி, பூட்டும்-உருளைகளை அதன் குழிகளுக்குள்ளேயே பிடித்து வைக்கிறது. (இங்கே சில படங்களில், பின்னுதைப்புச் சுருள்வில் கழற்றப்பட்டு இருக்கும்)  
துப்பாக்கி சுடப்படுகையில், குழல், நழுவி மற்றும் பூட்டும்-துண்டு (படத்தின் வலது பக்கத்தில்) ஆகியவை ஒரு சற்றே பின்பக்கமாக நகரும், அப்போது பூட்டும்-துண்டு மட்டும் சட்டத்தின்மேல் இருக்கும் ஒரு இரும்பிதழால் தடுத்து நிறுத்தப்படும். (படத்தில் இடப் பக்கத்தில் தடுக்கும் இரும்பு-இதழை ஒரு குச்சியால் சுட்டிக் காட்டப்பட்டுள்ளது).
# உருளை பூட்டுதல்

## இயங்குமுறை விளக்கம்

### பூட்டு அவிழ்தல் / விடுவிப்பு

இரும்பிதழால் பூட்டும்-துண்டு நிறுத்தப்பட்ட பின்பு; நழுவியும் உருளைகளும், பூட்டும்-துண்டின் குழியான பகுதியை அடையும் வரை, தொடர்ந்து பின்னோக்கி நகரும். அதன்பிறகு உருளைகள் உள்பக்கமாக நகர்ந்து, நழுவியை குழலில் இருந்து விடுவிக்கும்.
# உருளை பூட்டுதல்

## இயங்குமுறை விளக்கம்

### முன்நகர்வு இயக்கம்

அதேவேளையில், பூட்டும்-துண்டால் குழல் நிறுத்தப்படும். பின்னுதைப்புச் சுருள்வில்லின் அழுத்தத்திற்கு எதிரான உந்தம், நழுவியை முன்பக்கமாக செலுத்தும். மற்ற வடிவமைப்புகளைப் போலவே முன்னோக்கிய நகர்வின்போது, சேமகத்தில் இருந்து ஒரு புதிய வெடிபொதியை நழுவி பிரித்தெடுத்துச் செல்லும்.  
நழுவி முன்னோக்கி நகர்கையில், பூட்டும்-துண்டு வெளித்தள்ளும் அழுத்தத்தை உருளைகளின் மீது செலுத்தும். உருளைகளின் குழிகளை அடைந்தவுடன், பூட்டும்-துண்டு உருளைகளை அக் குழிகளுக்குள் தள்ளிவிட்டு, பூட்டும்-துண்டு முன்நகர்ந்து நழுவியின் குழிக்குள் பதிந்து, நழுவியை மீண்டும் குழலோடு பூட்டுகிறது. குழலும் நழுவியும் சற்று முன்நகர்ந்து நின்றபின், அடுத்த சுழற்சிக்கு தயாராகிவிடும்.
# சு. ம. துரைராஜ்

**சு. ம. துரைராஜ்** (*S. M. Durairaj*)(பிறப்பு செப்டம்பர் 29, 1927) என்பவர் இந்திய அரசியல்வாதியும் தமிழ்நாடு மேனாள் சட்டமன்ற உறுப்பினரும் ஆவார். இவர் திருவள்ளூர் மாவட்டத்தினைச் சார்ந்தவர். துரைராஜ், திராவிட முன்னேற்றக் கழக உறுப்பினர் ஆவார். இவர் 1967மற்றும்1971ஆகிய ஆண்டுகளில் நடந்த சட்டமன்றத் தேர்தல்களில், திருவள்ளுவர் தொகுதியிலிருந்து, திராவிட முன்னேற்றக் கழக வேட்பாளராகப் போட்டியிட்டு, தமிழ்நாடு சட்டமன்றத்திற்குத் தேர்ந்தெடுக்கப்பட்டார். பின்னர் 1977 ஆம் ஆண்டு நடந்த சட்டமன்றத் தேர்தலில், பொன்னேரி தொகுதியிலிருந்து, அண்ணா திராவிட முன்னேற்றக் கழக சார்பாகப் போட்டியிட்டு, தமிழ்நாடு சட்டமன்றத்திற்குத் தேர்ந்தெடுக்கப்பட்டார்.
# சு. ம. துரைராஜ்

### சட்டமன்ற உறுப்பினராக

| ஆண்டு | வெற்றி பெற்ற தொகுதி | கட்சி | பெற்ற வாக்குகள் | வாக்கு விழுக்காடு (%) |  |
| --- | --- | --- | --- | --- | --- |
| 1971 | திருவள்ளூர் | திமுக | 36496 | 56.20 | } |
# க. சுந்தரம்

**க. சுந்தரம்**(*K. Sundaram*)(1 சூலை 1949-18 செப்டம்பர் 2024) ஓர் இந்திய அரசியல்வாதி. இவர் தமிழ்நாடு சட்டமன்றத்தின் முன்னாள் சட்ட மன்ற உறுப்பினர். இவர் தமிழ்நாடு சட்டமன்றத்திற்காக, திராவிட முன்னேற்றக் கழகம் கட்சி சார்பாக பொன்னேரி சட்டமன்றத் தொகுதியில் இருந்து 1989மற்றும் 1996 தேர்தல்களில்வேட்பாளராகப் போட்டியிட்டு வெற்றிபெற்றார். இந்ததொகுதி பட்டியல் சாதியினர் மற்றும் பட்டியல் பழங்குடியினருகெனஒதுக்கப்பட்டதனித்தொகுதியாகும். சுந்தரம் கருணாநிதி அமைச்சரவையில் ஆதிதிராவிடர் நலத்துறை மற்றும் பால்வளத் துறை அமைச்சராகப் பதவி வகித்தார்.  
2005 சூன்மாதம்தமிழ்நாடு காவல்துறையினரால்வருமானத்திற்கு அதிகமான சொத்து சேர்த்ததாககுற்றம்சாட்டப்பட்டசிலதி.மு.க.சட்டமன்ற உறுப்பினர்களுடன்இவரும், இவருடைய மனைவியும், இரண்டு மைத்துனர்களும் அடங்குவர்.இவர்கள் மீது சாட்டப்பட்ட குற்றங்களுக்கு போதிய ஆதாரங்கள் இல்லாத காரணத்தினால் 2015ஆம்ஆண்டுஇந்தவழக்குகளைநீதிமன்றம்தள்ளுபடிசெய்தது.
# பொன். ராஜா

**பொன். ராஜா** ஓர் இந்திய அரசியல்வாதியும், தமிழகத்தின் முன்னாள் சட்டமன்ற உறுப்பினரும் ஆவார். இவர் 2011 ஆம் ஆண்டு நடந்த சட்டமன்றத் தேர்தலில், பொன்னேரி சட்டமன்றத் தொகுதியிலிருந்து,அனைத்திந்திய அண்ணா திராவிட முன்னேற்றக் கழகம்கட்சி சார்பாக போட்டியிட்டு, தமிழ்நாடு சட்டமன்றத்திற்குத் தேர்ந்தெடுக்கப்பட்டார். இத்தொகுதியானது பட்டியல் சாதியினர் மற்றும் பட்டியல் பழங்குடியினருக்கென ஒதுக்கப்பட்ட தனித்தொகுதியாகும்.  
பின்னர் 2016 தேர்தலில் இத்தொகுதியானது,பி.பலராமன்என்பவரால் கைப்பற்றப்பட்டது.
# இரா. சண்முகம்

**இரா. சண்முகம்** (*R. Shanmugam*) என்பவர் ஓர் இந்திய அரசியல்வாதியாவார். இவர்தமிழ்நாடு சட்டமன்றத்தின் முன்னாள் சட்ட மன்ற உறுப்பினராக இருந்துள்ளார்.இவர் தமிழ்நாடு சட்டமன்றத்திற்காக, அனைத்திந்திய அண்ணா திராவிட முன்னேற்றக் கழகம் கட்சி சார்பாக திருத்தணி சட்டமன்றத் தொகுதியிலிருந்து1977,1980மற்றும்1984 தேர்தல்களில் வேட்பாளராகப் போட்டியிட்டு வெற்றிபெற்றார்.
# ஈ. ஏ. பி. சிவாசி

**ஈ. ஏ. பி. சிவாஜி** ஓர் இந்திய அரசியல்வாதியும், தமிழ்நாட்டின் முன்னாள் சட்டமன்ற உறுப்பினரும் ஆவார். இவர்
திருத்தணி தொகுதியிலிருந்து 1996ல் நடந்த தேர்தலில் திராவிட முன்னேற்றக் கழக கட்சியின் சார்பாக போட்டியிட்டு வெற்றிபெற்றார். பின்னர் 2001ல்நடந்த தேர்தலில் அதே திருத்தணி தொகுதியில்தோல்வியடைந்தார். பின்னர்
2006ல் நடந்த தேர்தலில் திருவள்ளூர் தொகுதியில்போட்டியிட்டு வெற்றிபெற்றார்.அப்போது திராவிட முன்னேற்றக் கழகத்தின் திருவள்ளூர் மாவட்டச்செயலாளர்பொறுப்பிலிருந்தார்.
பின்னர் 2011ல் நடந்த தேர்தலில் தோல்வியடைந்தார்.
# எம். அருண் சுப்பிரமணியன்

**எம். அருண் சுப்பிரமணியன்** (*M. Arun Subramanian*) ஓர் இந்திய அரசியல்வாதி ஆவர். இவர் தேசிய முற்போக்கு திராவிட கழகம்கட்சி சார்பாக திருத்தணி சட்டமன்றத் தொகுதியிலிருந்துதமிழ்நாட்டின்பதினான்காவது தமிழ்நாடு சட்டமன்றஉறுப்பினராகத் தேர்ந்தெடுக்கப்பட்டார்.  
இவர் 2016 சட்டமன்றத் தேர்தலில்அனைத்திந்திய அண்ணா திராவிட முன்னேற்றக் கழகவேட்பாளர்பி. எம். நரசிம்மன்என்பவரால்தோற்கடிக்கப்பட்டார்.
# வி. எஸ். அருணாசலம்

**வி. எஸ். அருணாசலம்** ஓர் இந்திய அரசியல்வாதி. இவர் தமிழ்நாடு சட்டமன்றத்தின் முன்னாள் சட்ட மன்ற உறுப்பினர். இவர் தமிழ்நாடு சட்டமன்றத்திற்காக, இந்திய தேசிய காங்கிரசு கட்சி சார்பாக திருவள்ளூர் சட்டமன்றத் தொகுதியில்1957 சட்டமன்றத் தேர்தல்மற்றும்1962 சட்டமன்றத் தேர்தல்ஆகிய தேர்தல்களில் வேட்பாளராகப் போட்டியிட்டு வெற்றிபெற்றார்.